Diari Oficial de la Generalitat Valenciana


Sumari del DOGV 5824, del 08-08-2008 (2008/8591)

Informació pública de l'aprovació del compte de liquidació del sector 10-SU-I.
------------------------------------------------------------------------------

### Dades del document

Número de DOGV
:   5824

Data del DOGV
:   08-08-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/8591


Data del document
:   13-06-2008

Organisme emissor
:   Ajuntament de Castelló de la Plana

Tipus de document
:   Informació Pública

Descriptors 

:   * Castelló de la Plana
    * pla d'urbanisme
    * administració local

Informació pública de l'aprovació del compte de liquidació del sector 10-SU-I. [2008/8591]  
La Junta de Govern Local, en data 6 de juny de 2008, va adoptar el següent acord:  
«En data 7 de febrer de 2002, l'Ajuntament va acordar aprovar el Programa d'Actuació Integrada del Sector 10-SU-I, delimitat per l'accés sud de Castelló de la Plana a l'autopista A-7, quadra Saboner, variant de la carretera nacional 340 i quadra Morteràs i adjudicar la seua execució a les mercantils Gumsa i Calviga, SA.  
En data 19 de desembre de 2003, la Comissió de Govern va acordar aprovar el projecte de reparcel·lació dels terrenys de l'esmentat sector, en el qual figurava un compte de liquidació de 9.376.739,52 euros.  
En data 23 de febrer de 2007, es van rebre amb caràcter definitiu les obres d'urbanització del sector 10-SU-I.  
En data 5 de juny de 2007, les mercantils van presentar el compte de liquidació definitiva del Projecte de Reparcel·lació del Sector 10-SU-I amb un total de càrregues de 9.376.739,52 euros, el qual es va exposar al públic mitjançant el Decret de l'alcalde, de data 25 de gener de 2008, publicat als efectes establits en la llei, en el periòdic El Mundo de 10 de març de 2008, en el Butlletí Oficial de la Província de Castelló número 25, de 23 de febrer de 2008, i en el Diari Oficial de la Comunitat Valenciana número 5724, de 14 de març de 2008, i en l'expedient no consta cap reclamació.  
En data 12 de maig de 2008, el Servei Municipal de Recaptació emet un informe de què es desprén que les mercantils Unió Temporal d'Empreses Gumsa-Calviga, Calviga, SA, i Gumsa, SA, no tenen pendent de pagament cap deute de naturalesa tributària en període executiu.  
No consta en l'expedient recurs o acte pendent que supose la modificació del compte presentat, la qual cosa s'ajusta als conceptes que es van preveure com a càrregues en el programa d'actuació aprovat, per la qual cosa cal aprovar el compte de liquidació definitiva presentat.  
Els articles 128 i 129 del Reglament de Gestió Urbanística estableixen que la liquidació definitiva de la reparcel·lació tindrà lloc quan concloga la urbanització de la unitat reparcel·lable i, en tot cas, abans que transcórreguen cinc anys des de l'acord d'aprovació de la reparcel·lació i la seua tramitació serà la mateixa que la del projecte de reparcel·lació, cosa que s'ha complit en aquest cas.  
Per tot això, vistos els preceptes esmentats i l'informe de l'arquitecte municipal cap de la Secció de Desenvolupament Urbanístic i de l'assessora jurídica de l'Àrea de Govern de Desenvolupament de la Ciutat, Sostenibilitat, Medi Ambient, Habitatge i Serveis Urbans, a proposta de la Comissió d'Estudi de l'Àrea de Desenvolupament de la Ciutat, Sostenibilitat, Medi Ambient, Habitatge i Serveis Urbans, s'acorda:  
Primer  
Aprovar el compte de liquidació definitiva del sector 10-SU-I, delimitat per l'accés sud de Castelló de la Plana a l'autopista A-7, quadra Saboner, variant de la carretera nacional 340 i quadra Morteràs, per un import de 9.376.739,52 euros.   
Segon  
Traslladar aquest acord als interessats, urbanitzador, Registre de la Propietat i Conselleria de Medi Ambient, Aigua, Urbanisme i Habitatge».  
Contra l'acte que es publica, que exhaureix la via administrativa, es pot interposar un recurs potestatiu de reposició en el termini d'un mes davant de l'òrgan que l'ha dictat (art. 52 de la Llei 7/1985, de 2 d'abril, Reguladora de les Bases del Règim Local, modificada per les lleis 11/1999 i 57/2003 i 107 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificats per Llei 4/1999) o, alternativament, un recurs contenciós administratiu davant del Jutjat Contenciós Administratiu de Castelló de la Plana dins del termini de dos mesos (art. 52 de la Llei 7/1985, de 2 d'abril, Reguladora de les Bases de Règim Local, modificada per les lleis 11/1999 i 57/2003 i 8, 45 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, modificada per Llei Orgànica 19/2003 de 23 de desembre). En ambdós casos, el termini es computarà des de l'endemà a aquell en què es publique en el butlletí el present anunci.  
Castelló de la Plana, 13 de juny de 2008.- L'alcalde: Alberto Fabra Part.